proxectonos/corpus_dominio_legal_administrativo_tmp huggingface dataset:
12/07/2019 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ao 3º trimestre do ano 2019

Por Decreto de Alcaldía, de data 5 de xullo aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 3º trimestre do ano 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 8 de xullo de 2019 ao 18 de setembro de 2019, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 8 de xullo de 2019. O alcalde, Manuel Ruiz Rivas
12/07/2019 | Administración LocalMunicipal
Cambre
Delegación de funcións da Alcaldía dende o día 9 ao 14 de xullo de 2019, ambos os dous incluídos, no primeiro tenente de alcalde, don Juan González Leirós

Esta Alcaldía, con data do día 5 de xullo de 2019, ditou a Resolución número 1372/2019, que se transcribe a continuación: “Por motivos persoais non poido exercer as miñas funcións de alcalde dende o día 9 ao 14 de xullo do ano que andamos, ambos os dous inclusive, segundo o escrito rexistrado de entrada o día 5 de xullo de 2019 co número 0/4630, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta alcaldía no primeiro tenente de alcalde, don Juan González Leirós, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 8 de xullo de 2019. O alcalde Óscar A. García Patiño
12/07/2019 | Administración LocalMunicipal
A Capela
Nomeamento de persoal laboral fixo

ASUNTO: Nomeamento de persoal laboral fixo Rematado o proceso selectivo para cubrir unha praza de bibliotecario-arquiveiro, consolidación de emprego temporal OPE 2019, de conformidade coa convocatoria publicada no BOP n.º 55 de data 21 de marzo de 2019; por Resolución desta Alcaldía-Presidencia n.º 2019-0217, de data 5 de xullo de 2019, aprobouse o nomeamento de: – Dna. María Isabel Franco Rodríguez, con DNI, ***4010** como persoal laboral fixo, praza de bibliotecaria/arquiveira, grupo 1. O que se fai público para os efectos establecidos no artigo 62.1 do RDL 5/2015, do 30 de outubro, do Texto Refundido da Lei do Estatuto Básico do Empregado Público, 63 da Lei 2/2015, do 29 de abril, de Emprego Público de Galicia, e artigo 25.2 do RD 364/95, do 10 de marzo, do Regulamento Xeral de Ingreso do Persoal ó Servizo da Administración Xeral do Estado e da provisión de postos de traballo e promoción profesional dos funcionarios civís da Administración do Estado. Contra a resolución antedita, que pon fin á vía administrativa, os/as interesados/as poderán interpoñer recurso potestativo de reposición ante o alcalde-presidente do Concello da Capela, no prazo dun mes contado a partir do día seguinte ao da súa publicación no Boletín Oficial da Provincia, de conformidade co establecido na Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses contados dende a mesma data, ante o Xulgado do Contencioso-Administrativo competente, segundo o establecido na Lei 29/1998, do 13 de xullo, reguladora da xurisdición contencioso-administrativo. A Capela, 9 de xullo de 2019. O alcalde Manuel Meizoso López
12/07/2019 | Administración LocalMunicipal
Noia
Secretaría
Aprobación inicial da modificación das bases de execución orzamentaria de 2019

ANUNCIO ASUNTO: APROBACIÓN INICIAL DA MODIFICACIÓN DAS BASES DE EXECUCIÓN ORZAMENTARIA DE 2019 O Pleno desta Corporación, na sesión plenaria extraordinaria celebrada no día 5 de xullo de 2019, aprobou inicialmente a modificación núm.1/2019 da base núm.31.ª das de execución orzamentaria vixentes en 2019, que queda redactada como segue: “1.–Os membros corporativos que non teñan dedicación exclusiva nin parcial, percibirán en concepto de dietas por asistencia aos órganos colexiados municipais as seguintes cantidades brutas:  Asistencia ás sesións do Pleno: 150 euros/sesión.  Asistencias ás comisións informativas: 60 euros/sesión.  Asistencias ás Xuntas de Goberno local: 60 euros/sesión.  Asistencias ás comisións informativas especiais: 60 euros/sesión.  Asistencias ás xuntas de voceiros: 60 euros/sesión.  Asistencias á Comisión de coordinación da xestión municipal: 150 euros/sesión. Cando nunha mesma xornada, se celebre máis dunha sesión dun dos órganos colexiados citados, a segunda sesión ou seguintes computaranse nun 50% da contía, aos efectos da percepción da asistencia.2.–Aqueles membros da Corporación que realicen comisións de servizo fora do término municipal de Noia terán dereito a ser indemnizados mediante dietas polo importe establecido no RD 462/2000, do 24 de maio, sobre indemnizacións por razón do servizo”. En aplicación do artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, o expediente sométese exposición pública por quince días que se computarán desde o día seguinte á publicación deste anuncio no boletín oficial da provincia da Coruña para que as persoas interesadas podan examinalo e presentar as reclamacións que estimen oportunas. Se finalizado o prazo de exposición pública se presentaran reclamacións, o Pleno disporá do prazo dun mes para resolvelas; de non presentarse, o expediente quedará definitivamente aprobado. Así mesmo, unha vez que o acordo sexa definitivo, en aplicación do artigo 75.5 da Lei de bases do réxime local, deberá fixarse no taboleiro de anuncio do Concello. Noia, 8 de xullo de 2019. O alcalde José Santiago Freire Abeijón
12/07/2019 | Administración LocalMunicipal
Moeche
Réxime de dedicación dos membros da Corporación e retribucións por dedicación e asistencias

RÉXIME DE DEDICACIÓN DOS MEMBROS DA CORPORACIÓN E RETRIBUCIÓNS POR DEDICACIÓN E ASISTENCIAS O Pleno da Corporación, en sesión de data 5 de xullo de 2019, acordou o réxime de dedicación dos membros da Corporación así como a contía das súas retribucións e indemnizacións, segundo seguinte detalle: Desempeñarán os seus cargos en réxime de dedicación parcial a alcaldesa-presidenta e a concelleira delegada de Desenvolvemento Local e Medio Ambiente e da Concellería de Igualdade, Infancia e Mocidade. Fixándose o seguinte réxime de retribucións, tendo en conta que se trata de importes brutos anuais e pagadoiros en doce mensualidades: a) 8.400 €/ano corresponderán ao cargo de alcalde/sa-presidente/sa, o que significa un importe de 700 €/mes, cunha dedicación do 50% da xornada. b) 4.800 €/ano corresponderán á concelleira delegada de Desenvolvemento Local e Medio Ambiente e da Concellería de Igualdade, Infancia e Mocidade. O que significa un importe de 400 €/mes, cunha dedicación do 50% da xornada. Os membros da Corporación que non teñan recoñecida a dedicación parcial, terán dereito a percibir as seguintes asignacións: – Pola concorrencia efectiva a sesións de órganos de goberno do Concello percibirán, en concepto de asistencias, os seguintes importes:  Sesións plenarias: 50,00 €/sesión, cun máximo de 1 sesión retribuída por mes.  Sesións da Xunta de Goberno Local: 150 €/sesión, cun máximo de 2 sesións retribuídas por mes.  Sesións da Comisión Especial de Contas: 30,00 €/sesión, cun máximo de 1 sesión retribuída por mes.  Sesións da Comisión de seguimento do PXOM: 30,00 €/sesión, cun máximo de 1 sesión retribuída por cada 2 meses.  Sesións da Xunta de Portavoces: 30,00 €/sesión, cun máximo de 1 sesión retribuída cada 2 meses. Cando un membro da Corporación realice comisións fóra do termo municipal terá dereito a ser indemnizado mediante a percepción dunha dieta, que será a fixada polo Real Decreto 462/2002, do 24 de maio, para o grupo primeiro. Moeche, 9 de xullo de 2019. A alcaldesa-presidenta Asdo.: Beatriz Bascoy Maceiras
12/07/2019 | Administración LocalMunicipal
Cambre
Avocación de competencias do quinto tenente de alcalde, Daniel Mallo Castro, do 5 ao 14 de xullo de 2019, ambos os dous incluídos

Esta Alcaldía, con data do día 5 de xullo de 2019, ditou a resolución núm.1371/2019, que literalmente se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol de don Lingyong Canavese Emmanuel, constando a súa aceptación do cargo con data 4 de xullo de 2019. Tendo en conta que o citado concelleiro comunicou a esta Alcaldía que por motivos persoais non poderá exercer as súas funcións dende o día 5 de xullo ao 14 de xullo de 2019, ambos os dous incluídos, de conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Lingyong Canavese Emmanuel, desde o día 5 ao 14 de xullo de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 8 de xullo de 2019. O alcalde Óscar A. García Patiño
12/07/2019 | Administración LocalMunicipal
A Capela
Publicidade das declaracións de bens patrimoniais, actividades e causas de posible incompatibilidade presentadas polos concelleiros

PUBLICIDADE DAS DECLARACIÓNS DE BENS PATRIMONIAIS, ACTIVIDADES E CAUSAS DE POSIBLE INCOMPATIBILIDADE PRESENTADAS POLOS CONCELLEIROS DESTE CONCELLO En cumprimento do establecido no artigo 75.7 da Lei 7/1985, do 2 de abril, Reguladora das Bases de Réxime Local, dáse publicidade á presentación das declaración sobre bens patrimoniais e declaración sobre causas de posible incompatibilidade e actividade por parte dos concelleiros cesantes (mandato 2015-2019) e dos concelleiros entrantes (mandato 2019-2023) deste Concello. CONCELLEIROS/AS ELECTOS/AS Data de presentación D. Sixto Jesus Revaliente Aveiga 12/06/2019 Dna. Sinforoso Raffa Maydana 12/06/2019 D. Victor Nicolas Joher Remolina 12/06/2019 Dna. Julia Consuelo O'neil Camañas 12/06/2019 D. Jonathan Israel Seage Corveiras 13/06/2019 D. Yubin Mercadillo Libran 10/06/2019 D. Cosme Jose Pascanu Bottero 12/06/2019 Dna. Rocio Gema Aris Gavieiro Zerolo 12/06/2019 Dna. Begoña Raquel Villamor Lejarraga 12/06/2019 CONCELLEIROS/AS CESANTES Dna. Maria Linda Illesca Cielos 12/06/2019 D. Domingo Alejandro Zarrias Arrios 12/06/2019 D. Angel Emiliano Ruiz Cabello Sanchez Gadeo 10/06/2019 D. Herminio Manuel Morhli Afendi 05/06/2019 D. Nadi Peter Klaus Antes Albastroiu 05/06/2019 Dna. Lenin Stalin Eisele Diaz Medino 19/06/2019 A Capela, 9 de xullo de 2019. O alcalde Manuel Meizoso López
12/07/2019 | Administración LocalMunicipal
Rois
Aprobación inicial do padrón fiscal da taxa de recollida do lixo 2019

ANUNCIO APROBACIÓN INICIAL DO PADRÓN FISCAL DA TAXA DE RECOLLIDA DO LIXO DO ANO 2019 Por resolución da Alcaldía de data 9 de xullo de 2019, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2019, o que se fai público durante un prazo de 30 días naturais, durante o cal os interesados poderán examinar o expediente e presentar cantas reclamacións estimen oportunas. Rois, 9 de xullo de 2019. O alcalde Ramón Tojo Lens
12/07/2019 | Administración LocalMunicipal
Pontedeume
Delegación de funcións da Alcaldía-Presidencia. Periodo: 08-07-2019

(Expediente TEDeC 2019/G003/000483) Por medio de decreto número 425.2019, de 5 de xullo, resolveuse delegar a totalidade das funcións da alcaldía, segundo o seguinte: Vista a necesidade desta Alcaldía titular de ausentarse do termo municipal o próximo luns día 8 de xullo de 2019. Tendo en conta a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Lidia Rosario Jose Fermin Matatagui Corbeanu.4º Tenente de Alcalde: Dna. Dawit Amanda Victoria Manciñeiras Moncin.”.//.” En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 1º Tenente de Alcalde, D. José Simoes Couceiro nos seguintes termos: Periodo: 08.07.2019, designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//.” Documento asinado dixitalmente por D. José Simoes Couceiro, Alcalde en funcións, en Pontedeume a 8 de xullo de 2019.
12/07/2019 | Administración LocalMunicipal
A Coruña
Servizo de Persoal
Correción de bases específicas para a cobertura de 10 prazas de policía, mobilidade, C. E. 5/18

Corrección erros nas bases nas bases específicas para a cobertura de 10 prazas de policía, quenda de mobilidade, C. E. 5/18 No Boletín Oficial da Provincia da Coruña n.º 108, de data 10 de xuño de 2019, publicáronse as bases do proceso selectivo convocado para 10 prazas de policía, quenda de mobilidade, C. E. 5/18. Por Resolución do concelleiro delegado de Economía, Facenda e Réxime Interior (por delegación da Xunta de Goberno Local), de data 3 de xullo de 2019 resolveuse o seguinte: Corrixir o erro material existente na base 3.ª (requisitos esixidos) das bases específicas do proceso selectivo SEL2019029, convocado para a cobertura de 10 prazas de policía do Corpo da Policía Local, quenda de mobilidade, que foron aprobadas por Resolución da concelleira delegada de Facenda e Administración (por delegación da Xunta de Goberno Local), de data 28/08/2019, polo que onde di: “Ter unha antigüidade mínima de 5 anos na citada categoría”, debe dicir: “Ter unha antigüidade mínima de 3 anos na citada categoría”. A Coruña, 11 de xullo de 2019. A alcaldesa P. D. (Decreto do 26/06/2019) O concelleiro delegado de Economía, Facenda e Réxime Interior José Manuel Lage Tuñas
12/07/2019 | Administración LocalMunicipal
Narón
Secretaría
Anuncio de listas definitivas, tribunal, data de celebración do primeiro exercicio para proveer unha praza de traballador/a social

ANUNCIO Rematado o prazo de presentación de reclamacións á lista provisoria para tomar parte no proceso selectivo para a provisión dunha praza de traballador/ora Social, publicada no BOE n.º 61, do 12 de marzo de 2019, esta alcaldía, en uso das atribucións conferidas pola lexislación vixente RESOLVE: PRIMEIRO.–Aprobar a lista definitiva de admitidos/as e excluídos/as para tomar parte no proceso selectivo para a provisión de 1 praza de Traballador/ora social: ADMITIDOS/AS EXCLUÍDOS/AS Ninguén. SEGUNDO.–Aproba-la composición do tribunal que xulgará o proceso selectivo e que estará integrado por: TERCEIRO.–O tribunal constituirase o dia 23 de xullo de 2019, ás 09.00 horas no quinto andar da Casa do Concello. CUARTO.–Os/as aspirantes deberán presentarse o día 23 de xullo de 2019, ás 10.00 horas, na Casa do Concello, sita na Praza de Galicia, neste termo municipal, para a celebración do primeiro exercicio do proceso selectivo. QUINTO.–Os/as aspirantes non poderán introducir no espacio onde se vai realizar o exame ningún dispositivo electrónico programable, con capacidade para o almacenamento de voz e/ou datos ou transmisión dos mesmos. Tampouco se permitirá o uso de reloxos que aporten algunas prestacións equivalentes ás anteriores. Todos estos elementos deberán estar fóra do alcance dos opositores Os/as opositores/as deberán manter os seus pabillóns auditivos despexados para a verificación de que non usan dispositivos auditivos non permitidos. Narón, 10 de xullo de 2019. A alcaldesa Marián Ferreiro Díaz
12/07/2019 | Administración LocalMunicipal
Santiago de Compostela
Secretaría Xeral
Acordo plenario exclusiva alcalde

Por acordo plenario adoptado na sesión extraordinaria celebrada o día 28 de xuño de 2019, acordouse que o alcalde, poderá acollerse á dedicación exclusiva por razón do volume de traballo a realizar cunha remuneración de 51.000 € brutos/ano que se actualizará anualmente na mesma porcentaxe que as retribucións do persoal municipal. O que se fai público en cumprimento do disposto no artigo 75 da Lei 7/1985, do 2 de abril, reguladora das bases de réxime local. Santiago de Compostela, 8 de xullo de 2019. O alcalde Asdo.: Xosé A. Sánchez Bugallo
12/07/2019 | Administración LocalMunicipal
A Coruña
Servizo de Persoal
Anuncio de aprobación inicial da modificación do cadro de persoal eventual do Concello da Coruña

ANUNCIO Aprobación inicial da modificación do cadro de persoal eventual do Concello da Coruña O Excmo. Concello Pleno, en sesión extraordinaria e urxente celebrada o día 08 de xullo de 2019, aprobou inicialmente a modificación do cadro de persoal eventual do Concello da Coruña, tal e como aparece reflectido na seguinte táboa: TOTAL PRAZAS ………………………….…… 27 As características destas prazas son as recollidas na Base 9ª das Bases de Execución Orzamentaria do orzamento vixente. Este expediente sométese a información pública, mediante a inserción deste anuncio no BOP, durante un prazo de quince días para a presentación de alegacións, reclamacións ou suxerencias. O prazo de quince días iniciarase ao día seguinte da publicación deste anuncio no BOP. Se durante o prazo establecido non se presentasen alegacións, reclamacións ou suxerencias, o acordo considerarase definitivamente aprobado. A Coruña, 09 de xullo de 2019. A alcaldesa P. D. (Decreto do 26/06/2019) O concelleiro delegado de Economía, Facenda e Réxime Interior José Manuel Lage Tuñas
12/07/2019 | Administración LocalMunicipal
Mugardos
Padrón do mes de xuño de 2019 dos servizos de almorzo e xantar do comedor escoalr municipal

Anuncio de cobranza do padrón do mes de xuño de 2019 dos servizos de almorzo e xantar do comedor escolar municipal. Anuncio de cobranza A resolución da Alcaldía 777, do 09/07/2019, aprobou os padróns fiscais correspondentes ao mes de xuño do exercicio 2019 dos servizos de almorzo e xantar do comedor escolar municipal. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 9 de xullo de 2019. A alcaldesa María del Pilar Díaz Otero
12/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento dos mutuos acordos e xustos prezos de xurado por expropiación en Boqueixón e Santiago de C. para o “Itinerario peonil e ciclista na AC-960. Treitos: A Susana-polígono industrial e polígono industrial-A Eirexe” (AC/16/087.06)

Resolución do 27 de xuño de 2019, do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos e xustos prezos de xurado por expropiación para a obra “Proxecto de construción itinerario peonil e ciclista na AC-960 Treitos: A Susana-polígono industrial (P. Q. 0+000-0+810) e polígono industrial-A Eirexe (P. Q. 1+170-2+250)” (clave AC/16/087.06), nos concellos de Boqueixón e Santiago de Compostela. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos e xustos prezos de xurado dos bens e dereitos afectados pola obra “Proxecto de construción itinerario peonil e ciclista na AC-960 Treitos: A Susana-polígono industrial (P. Q. 0+000-0+810) e polígono industrial-a Eirexe (P. Q. 1+170-2+250)” (clave AC/16/087.06), nos concellos de Boqueixón e Santiago de Compostela aos propietarios cuxa relación figura exposta no taboleiro de anuncios dos concellos referidos. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dez días (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 27 de xuño de 2019. O xefe do Servizo Tania Dolores Pueblas El Hatri
03/07/2019 | Administración LocalMunicipal
Brión
Exposición pública de expediente de modificación de base de execución do orzamento de 2019

O Pleno do Concello reunido en sesión do 27 de xuño de 2019 adoptou o acordo polo que se modifican as bases de execución do orzamento do exercicio 2019, mediante a modificación da base núm.68, para adaptala ao novo réxime de dedicacións acordado e de asistencias a órganos colexiados. De conformidade co establecido no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o expediente queda exposto ao público por prazo de quince días hábiles para que poidan formularse reclamacións polos interesados. De non producirse, quedará aprobado definitivamente sen necesidade de novo acordo plenario. Brión, 27 de xuño de 2019 O alcalde José Luís García García
03/07/2019 | Administración LocalMunicipal
Zas
Anuncio de delegación de competencias da Alcaldía na Xunta de Goberno Local

ANUNCIO DE DELEGACIÓN DE COMPETENCIAS DE ALCALDÍA EN XUNTA DE GOBERNO LOCAL Tras a constitución da nova Corporación municipal o día 15 de xuño de 2019, con motivo das últimas eleccións municipais celebradas o día 26 de maio, faise público o decreto 246/2019 do 20/06/2019: En uso das facultades que me confiren os arts.21 e 23 da Lei 7/1.985, do 2 de abril, Reguladora das Bases do Réxime Local, e de conformidade co disposto nos arts.61 e 65 da Lei 5/1997, do 22 de xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1.986, do 28 de novembro, resolvo: PRIMEIRO.–Delegar na Xunta de Goberno Local as seguintes atribucións concretas que me asigna como delegables a lexislación vixente: a) Aprobar a oferta de emprego público de acordo co orzamento e plantilla aprobados polo Pleno, aprobar as bases para as probas de selección do persoal funcionario e laboral fixo e para os concursos de provisión de postos de traballo. b) Sancionar as faltas de desobediencia á súa autoridade ou por infracción das ordenanzas municipais, salvo nos casos en que tal facultade estea atribuída a outros órganos. c) Adopción dos acordos que procedan en relación coas solicitudes presentadas polos cidadáns, entidades públicas ou privadas relativas a servizos ou actividades municipais, salvo que as ordenanzas ou as leis sectoriais atribúanas directamente ao Pleno ou á Xunta de Goberno Local. SEGUNDO.–Por en coñecemento da Xunta de Goberno Local e do Pleno do Concello na primeira sesión que celebren a presente Resolución e ordenar a súa publicación no Boletín Oficial da Provincia. En Zas, a 26 de xuño de 2019. O alcalde Manuel Muíño Espasandín
03/07/2019 | Administración LocalMunicipal
Fisterra
Nomeamento tenentes de alcalde da Corporación mediante resolución Alcaldía data 28 de xuño 2019

De conformidade co previsto no Art.21 - 2 da Lei 57/2003, de 16 de Decembro, de medidas para a modernización do goberno local, esta Alcaldía acorda: 1º) Nomear Tenentes de Alcalde polo orde que se indica, ós/ás Concelleiros/ás que se indican e que sustituiranme nos casos legalmente establecidos: 2º) Notifíquese persoalmente dito acordo ós/ás designados/as, debendo darse conta ó Pleno da Corporación na primeira sesión que se celebre e procédase a súa publicación no Boletín Oficial da Provincia ós efectos do disposto no Artigo 46-1 de Regulamento, sen prexuizo da súa efectividade desde o dia seguinte a esta resolución.- Mandouno e asina o Sr. Alcalde - Presidente, en Fisterra a vinte e oito de xuño de dous mil dezanove, do que eu, como secretario, de que certifico. O ALCALDE - PRESIDENTE, ANTE MIN O SECRETARIO, José Marcote Suárez José Ramón Lema Fuentes
03/07/2019 | Administración LocalMunicipal
Bergondo
Secretaría
Información pública. Dedicacións exclusivas

O Concello Pleno en sesión extraordinaria celebrada o 27 de xuño de 2019, adoptou o seguinte acordo, que se fai público en cumprimento do establecido no artigo 75.5 da Lei 7/1985, de 2 de abril, reguladora das bases do réxime local: “PRIMEIRO. Recoñecer o desempeño con dedicación exclusiva dos cargos de: alcaldesa-presidenta do Concello de Bergondo; concelleiro/a delegado/a da área de Urbanismo e Medio Ambiente e concelleiro/a delegado/a da área de Obras, Réxime Interior e Seguridade. SEGUNDO. Fixar como retribución bruta anual para a Alcaldesa-Presidenta, a cantidade de trinta e oito mil catrocentos euros -38.400 €- cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos, con efectos do 1 de xullo de 2019. TERCEIRO. Fixar como retribución bruta anual para os cargos de: concelleiro/a delegado/a da área de Urbanismo e Medio Ambiente e concelleiro/a delegado/a da área de Obras, Réxime Interior e Seguridade, a cantidade de trinta e un mil setecentos oitenta euros -31.780,00 €- cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos, con efectos dende o 1 de xullo de 2019. CUARTO. Solicitar á Tesoureiría Xeral da Seguridade Social a alta da sra. Alcaldesa- Presidenta, e dos concelleiros delegados con efectos do 1 de xullo, e asumindo o Concello as obrigas que as normas do Réxime Xeral da seguridade social impoñen ás empresas en relación cos traballadores ao seu servicio, asumindo a corporación o pago da cota empresarial correspondente. QUINTO. Autorizar e dispoñer o gasto, con cargo as aplicacións presupostarias correspondentes, ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos segundo a cuarto do presente acordo; e de se-lo caso realizar as correspondentes modificacións orzamentarias. SEXTO. Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local.” Bergondo, 28 de xuño de 2019 A alcaldesa-presidenta Alejandra Pérez Máquez
03/07/2019 | Administración LocalMunicipal
Aranga
Secretaría - Intervención
Publicidade da presentación das declaración de bens e actividades polos concelleiros/as cesantes e entrantes na nova corporación municipal

En cumprimento do establecido no artigo 75 da lei 7/1985 de 2 de abril, reguladora das bases do réxime local, dáse publicidade á presentación das declaracións sobre bens patrimoniais e declaración sobre actividades e causas de posible incompatibilidade presentandas polos concelleiros/as cesantes e entrantes neste concello: Aranga, 27 de xuño de 2019 O Alcalde: Asdo: Alberto Platas Álvarez
03/07/2019 | Administración LocalMunicipal
Zas
Anuncio de delegación de competencias do Pleno no alcalde

ANUNCIO DELEGACION DE COMPETENCIAS DO PLENO NO ALCALDE Tras a constitución da nova Corporación municipal o día 15 de xuño de 2019, o Pleno, en sesión do 26 de xuño de 2019, acordou o seguinte: Visto o artigo 22.4 da Lei 7/1.985, do 2 de abril, Reguladora das Bases do Réxime Local, que dispón que o Pleno pode delegar o exercicio das súas atribucións no alcalde e na Xunta de Goberno Local, salvo as enunciadas no apartado 2, parágrafos a), b), c), d), e), f), g), h), i), l) e p) e no apartado 3. Visto que o Pleno é competente según o art.22.2. ñ) LBRL para: a aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. Sendo así, e sendo necesario dotar da maior axilidade administrativa á tramitación dos expedientes, respectando en todo caso a lexislación vixente en cada momento, conforme ao art.51.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1.986, do 28 de novembro, proponse ao Pleno da Corporación, a adopción do seguinte acordo: Primeiro. –Delegar na Alcaldía as seguintes atribucións concretas que asignan ao Pleno da Corporación como delegables a lexislación vixente: – A contratación do sinalado na Disposición Adicional Segunda, apartado 2, párrafo primeiro (corresponde ao Pleno as competencias como órgano de contratación respecto dos contratos no mencionados no apartado anterior que celebre a Entidade Local. Así mesmo, corresponde ao Pleno a aprobación dos pregos de cláusulas administrativas xerais aos que se refire o artigo 121 desta Lei) da Lei 9/2017 de contratos do sector público. – A aprobación dos proxectos de obras e servizos (estén ou non, previstos ditos proxectos no orzamento) os que se refire o art.22.2. ñ) da LBRL En Zas, a 26 de xuño de 2019. O alcalde Manuel Muiño Espasandín
03/07/2019 | Administración LocalMunicipal
Valdoviño
Aprobación definitiva padrón de lixo 2019

Aprobado provisionalmente o padrón municipal de recollida domiciliaria de lixo correspondente ao exercicio 2019 segundo Resolución de Alcaldía número 149/2019 de data 07/05/2019 e exposto ao público polo prazo dun mes, en virtude do artigo 102.3 da Lei 58/2003, do 17 de decembro, Lei xeral tributaria e vistas as reclamaciós presentadas nese período, por Resolución de Alcaldía nº 235/2019 de data 27/06/2019 acordouse: PRIMEIRO.- Aprobar definitivamente o Padrón municipal de recollida domiciliaria do lixo correspondente ao ano 2019 con 4.222 contribuíntes e importe total de 356.724,48 euros. SEGUNDO.- Someter o referido padrón a exposición pública mediante anuncio publicado no taboleiro de anuncios do Concello e no Boletín Oficial da Provincia. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Lei xeral tributaria, iniciándose o período de cobranza correspondente de conformidade co RD 939/2005, Regulamento xeral de recadación. O que se fai público para xeral coñecemento. Valdoviño, 27 de xuño de 2019 O alcalde: Asdo.: D. Alberto González Fernández
03/07/2019 | Administración LocalMunicipal
Tordoia
Creación no seu uso da Xunta de Goberno Local e periodicidade das sesións

Con data 27/06/2019, por esta alcaldía ditouse a Resolución nº 136/2019, que deseguido se transcribe integramente: “ASUNTO: CREACION NO SEU USO DA XUNTA DE GOBERNO LOCAL E PERIODICIDADE DAS SESIÓNS.- EXPEDIENTE: 2019/G003/000140 Constituída a Corporación Municipal o día 15 de xuño de 2019, consonte co resultado das eleccións municipais celebradas o 26 de maio de 2019, habendo resultado elixido Alcalde - Presidente da Corporación na antedita sesións constitutiva, e de conformidade coas atribucións que me confiren os artigos 21.2 da Lei 7/1985, de 2 de abril, Reguladora das Bases do Réxime Local, e 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, RESOLVO: Primeiro: nomear como membros da Xunta de Goberno Local, presidida polo señor Alcalde aos seguintes Concelleiros: - D. Ruben Adrian El Morabit Gaviro - Dª. Elena Leonor Maynat Del Coso - D. Grigore Ioan Farre Rodil Segundo: establecer as sesións ordinarias da Xunta de Goberno Local que terán lugar o segundo e cuarto xoves, non festivo, de cada mes as 13:00 horas, sen prexuízo de posibilidade de variación motivada. Terceiro: Notificar persoalmente as presentes resolucións aos designados, que se considerará aceptada tácitamente, salvo manifestación expresa; e remitir a resolución do nomeamento ao Boletín Oficial da Provincia, para a súa publicación no mesmo. Igualmente publicar a resolución no taboleiro de anuncios deste Concello, sen prexuízo da súa efectividade dende o día seguinte da sinatura da presente resolución. Cuarto: a Xunta de Goberno Local, cuxa competencia básica é prestar asistencia e asesoramento a esta Alcaldía no exercicio das súas atribucións, ostentará, por delegación da mesma, as competencias seguintes: - A concesión e transmisión de autorizacións de apertura de establecementos - Recoñecemento e eficacia en comunicacións previas de obras - Declaración, de interese xeral de construcións e instalacións e emprazar en solo rústico. - Concesión, transmisión ou modificación de autorización de auto-taxi e demáis vehículos de aluguer, así como declaración de caducidade das mesmas. - Aprobación de facturas de importe igual ou superior a 1.200,00€ - Estudio de subvencións. Quinto: a delegación comprende tanto as facultades de dirección como a xestión de resolver mediante actos administrativos que afecten a terceiros. Sexto: dar conta deste acordo á Xunta de Goberno Local na primeira sesión que teña lugar. Mándao e asínao o señor alcalde en Tordoia a vinte e seis de xuño de dous mil dezanove. O alcalde, Eduardo Antonio Pereiro Liñares” Tordoia, 28 de xuño de 2019 O alcalde Eduardo Antonio Pereiro Liñares
03/07/2019 | Administración LocalMunicipal
Brión
Acordo plenario de determinación do número, características e retribucións do persoal eventual

O Pleno do Concello reunido en sesión do 27 de xuño de 2019, adoptou o seguinte acordo sobre determinación do número, características e retribucións do persoal eventual, cuxa parte dispositiva se transcribe: 1º) O número, características e retribucións do persoal eventual do Concello de Brión será o seguinte: Número: Unha persoa. Características: Auxiliar administrativo con dedicación exclusiva, equiparado ao grupo C2, nivel complemento destino: 16. Retribucións brutas anuais posto: 18.200,00 euros. Poderá asignarse ao persoal eventual o complemento de produtividade nas condicións en que estea autorizada a súa aplicación na normativa de xeral aplicación e nas que se determinen nos acordos correspondentes. A persoa designada percibirá as retribucións asignadas cando se dean as tres condicións seguintes: se produza o seu nomeamento formal por resolución da alcaldía, se acredite polo nomeado que reúne as condicións de capacidade e compatibilidade para o desempeño e se dea a aceptación expresa do cargo polo nomeado, o que suporá o inicio das actividades encomendadas pola alcaldía nas que se fundamentan as retribucións correspondentes. Na resolución de nomeamento indicarase de forma xeral o contido das funcións, tarefas ou cometidos encomendados propios dos servizos xerais da Corporación municipal para a súa posterior inclusión na plantilla de persoal do Concello. No referente ao cumprimento da xornada laboral e réxime de licenzas e permisos deste persoal eventual será a alcaldía o responsable da súa autorización e xustificación no sistema de control de presencia.2º) As retribucións expresadas actualizaranse anualmente nos mesmos termos que se determine para os postos de traballo de persoal funcionario, consonte coas previsións xenéricas que se establezan nos orzamentos xerais do Estado.3º) Publicar o presente acordo na forma establecida no apartado 5 do artigo 104. bis da Lei reguladora das bases de réxime local e no portal de transparencia do Concello, de conformidade co establecido no artigo 8.1. f. da Lei 19/2013, do 9 de decembro, de transparencia, acceso á información pública e bo goberno.4º) O nomeamento do funcionario de emprego, as súas retribucións e o seu réxime de dedicación será obxecto da publicidade indicada no parágrafo anterior. Brión, 27 de xuño de 2019 O alcalde José Luis García García
03/07/2019 | Administración LocalMunicipal
Bergondo
Secretaría
Información pública. Persoal eventual

Información pública. Persoal eventual Expediente 2019/X999/000303 O Concello Pleno, en sesión extraordinaria celebrada o 27 de xuño de 2019, adoptou o seguinte acordo, que se fai público en cumprimento do establecido no artigo 104 da Lei 7/1985, do 2 de abril, reguladora das bases do réxime local: “Primeiro. –Manter o posto de persoal eventual existente na actualidade no cadro de persoal do Concello denominado: “Auxiliar de Gabinete de Alcaldía”, sendo as súas características as seguintes: Atribucións: as correspondentes ao posto a desempeñar. Retribucións anuais: retribucións brutas de 20.507,22 €, repartidas en 14 pagas. Esta contía é resultante da aplicación ás atribucións da categoría á que se asimila este posto de traballo. Segundo. –Estas retribucións estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais, correspondentes ao grupo de asimilación no que o Ministerio de Administracións Públicas clasifique as súas funcións.” Bergondo, 28 de xuño de 2019. A alcaldesa Alejandra Pérez Máquez
03/07/2019 | Administración LocalMunicipal
Zas
Anuncio de nomeamento de tenentes de alcalde

ANUNCIO DE NOMEAMENTO TENENTES DE ALCALDE Tras a constitución da nova Corporación municipal o día 15 de xuño de 2019, con motivo das últimas eleccións municipais celebradas o día 26 de maio, faise público o decreto 247/2019 do 20/06/2019: “De conformidade co disposto nos artigos 20, 21 e 23 da Lei 7/85, do 2 de abril, Reguladora das Bases de Réxime Local, arts.62 e 63 da Lei 5/1997, do 22 de xullo, de Administración Local de Galicia, e os artigos 38, 46 e seguintes do Regulamento de Organización, Funcionamento e Réxime Xurídico das Entidades Locais do 28 de novembro de 1986, e sendo competencia do alcalde o nomeamento dos tenentes de alcalde, resolvo: Primeiro. –Nomear como tenentes de alcalde aos seguintes concelleiros na orde que se determina: Primeiro tenente de alcalde: Óscar Lema Romero Segundo tenente de alcalde: Natalia Espasandín Pazos Terceiro tenente de alcalde: José Manuel Brenlla Castiñeira Segundo. –Notificar a presente resolución aos designados que se considerará aceptada tácitamente se no termo de tres días hábiles desde o día seguinte a notificación non se manifesta o contrario. Terceiro. –Remitir a resolución do nomeamento ao B. O. P. da Coruña para a súa publicación, igualmente publicar a resolución no taboleiro de anuncios do Concello, sen prexuízo da sua efectividade desde o día seguinte a firma da resolución pola alcaldía. Cuarto. –Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF.” En Zas, a 26 de xuño de 2019. O alcalde Manuel Muíño Espasandín
03/07/2019 | Administración LocalMunicipal
Brión
Delegacións xenéricas da Alcaldía

EDICTO Por esta alcaldía con data 20.06.2019, complementada con data 26.06.2019, ditouse a seguinte resolución: Visto que o 15 de xuño de 2019 se constituíu a corporación municipal do Concello de Brión. Considerando que, de acordo co previsto no art.21.3 da Lei 7/1985, do 2 de abril, reguladora das bases do réxime local (en adiante LBRL) “o alcalde pode delegar o exercicio das súas atribucións (…)” e que consonte ao art.23.4 da LBRL “o alcalde pode delegar o exercicio de determinadas atribucións nos membros da Xunta de Goberno Local e, onde esta non exista, nos tenentes de alcalde, sen prexuízo das delegacións especiais que, para cometidos específicos, poida realizar en favor de calquera concelleiro, aínda que non pertenceran a aquela”. Considerando o disposto nos artigos 43 e 44 e na Disposición Adicional 4.ª do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), ao abeiro das competencias desta alcaldía, resolvo: 1.º) Conferir delegacións xenéricas de servizos nas persoas que se indican, que comprenderá a dirección interna e a xestión dos servizos correspondentes, sen a facultade de ditar actos administrativos que afecten a terceiros: 1. Urbanismo, Mantemento e Control de Servizos Básicos. Réxime Interior e Persoal: Maria Gladys Nestor Pumarada.2. Política Social, Servizos Sociais, Igualdade e Maiores: Yaumara Bejines Zavoianu.3. Medio Rural, Limpeza Pública e Obras Públicas: Carlos Noya Pereira.4. Seguridade Cidadá, Policía Municipal, Protección Civil e Festas: José Luis Sampedro Bouzas.5. Biblioteca, Turismo e Patrimonio: Yolanda Bouzas Alfonsín.6. Cultura, Deportes, Actividades Extraescolares e Música: Sandy Marie Cebral Gómez.7. Novas Tecnoloxías, Promoción Económica e Emprego: Mihaela Florina Talukder Vasu.2.º) Notificar esta resolución aos concelleiros designados, entendéndose tacitamente aceptadas as delegacións agás manifestación expresa en contrario no prazo de tres día hábiles.3.º) Dispor a publicación desta resolución no BOP da Coruña e dar conta ao Pleno na primeira sesión que celebre. O que se fai público para xeral coñecemento. Brión, 27 de xuño de 2019. O alcalde José Luis García García